നെപ്പോളിയന്റെരജിസ്ട്രേഷന് റദ്ദാക്കി ഡ്രൈവറുടെ ലൈസന്സും പോകും കണ്ണൂര് : ഇബുള് ജെറ്റ് വ്ളോഗര്മാര്ക്കെതിേരെ മോട്ടോര് വാഹന വകുപ്പിന്റെ കടുത്ത നടപടി. വ്ളോഗര്മാരുടെ നെപ്പോളിയന് എന്ന വിവാദ വാഹനത്തിന്റെ രജിസ്ട്രേഷന് റദ്ദാക്കി. മോട്ടോര് വാഹന വകുപ്പ് നിയമത്തിലെ സെക്ഷന് 53 1അ പ്രകാരമാണ് നടപടി. അപകടരമായ രീതിയില് വാഹനമോടിച്ചതിനും റോഡ് നിയമങ്ങള് പാലിക്കാത്തതിനുമാണ് നടപടി. വാന് ലൈഫ് യാത്രകള് നടത്തി യൂട്യൂബില് വീഡിയോ പങ്കുവയ്ക്കുന്ന ഇബുള് ജെറ്റ് വ്ളോഗര്മാരുടെ ട്രാവലര് കഴിഞ്ഞ ദിവസമാണ് കണ്ണൂര് മോട്ടോര് വാഹന വകുപ്പ് ഉദ്യോഗസ്ഥര് കസ്റ്റഡിയില് എടുത്തത്. എം.വി.ഡി. ഓഫീസില് എത്താന് ഇരുവര്ക്കും നോട്ടീസും നല്കിയിരുന്നു. നിയമലംഘനം നടത്തി വാഹനം ഓടിച്ച വ്യക്തിയുടെ ലൈസന്സ് റദ്ദ് ചെയ്ാനും യതീരുമാനിച്ചിട്ടുണ്ട്. വാഹനത്തില് കണ്ടെത്തിയത് കടുത്ത നിയമലംഘനങ്ങളാണ്. തെറ്റുകള് തിരുത്താന് ഇ ചലാന് വഴി അവര്ക്ക് സമയം നല്കിയിരുന്നു. വാഹനത്തിന്റെ നിറം മാറ്റിയത് ഹൈക്കോടതി വിധിയുടെ ലംഘനമാണ്. ആഡംബര നികുതിയില് വന്ന വ്യത്യാസവും അവരെ ബോധ്യപ്പെടുത്തിയിരുന്നു. വാഹനത്തിനു ബോഡിക്ക് പുറത്ത് തള്ളിനില്ക്കുന്ന ഭാഗങ്ങള് പാടില്ല എന്നാണ് നിയമം. എന്നാല് ഈ നിയമവും അവര് ലംഘിച്ചിട്ടുണ്ട്. അംഗീകൃത വാഹനങ്ങളില് മാത്രമേ സെര്ച്ച് ലൈറ്റ് പാടുള്ളൂ. പക്ഷേ വാഹനത്തില് അതും കണ്ടെത്തിയിട്ടുണ്ടെന്ന് മോട്ടോര് വാഹന വകുപ്പ് ഉദ്യോഗസ്ഥര് അറിയിച്ചു.